# Әлеуметтік жобалар байқауына қатысуға

# өтінімді толтыру жөніндегі нұсқаулық

2025 жылы әлеуметтік жобалар байқауының тақырыбы: **«Қазіргі әлемдегі жастар мен жасөспірімдерді қолдау: сын-қатерлер мен шешімдер»**

**Байқаудың мақсаты** – әлеуметтік маңызы бар мәселелерді шешуге бағытталған ең үздік идеялар мен жобаларды анықтау және оларды кеңінен насихаттау. Мұндай мәселелердің қатарына мыналар кіреді: жұмысшы мамандықтарының беделін арттыру; жастарға қажетті дағдылар мен құзыреттерді дамыту, олардың еңбек нарығындағы бәсекеге қабілеттілігін арттыру; техникалық және кәсіптік сала мамандарының білім алу және мансаптық өсу мүмкіндіктерін жақсарту; білім беру мекемелері, бизнес және қоғам арасындағы өзара байланысты нығайту.

Байқау **Әлеуметтік идеялар мен жобалар жәрмеңкесі** аясында өтеді. Оның басты мақсаты – жұмысшы мамандықтарын кеңінен насихаттау, оларды меңгеруге қолайлы жағдай жасау және ел экономикасындағы рөлін күшейтуге бағытталған бастамаларды қолдау.

***Күтілетін нәтижелер:***  
 • Жастар мен жасөспірімдердің өзекті мәселелерін шешу үшін нақты тетіктер мен құралдарды енгізу, білімге қолжетімділікті арттыру және өмір сүру сапасын жақсарту;  
 • Жастарды қолдауға арналған стратегияларды әзірлеу – олардың жұмыспен қамтылуы мен табыс табуына мүмкіндік беретін тиімді құралдарды жасау;  
 • Жастар мен жасөспірімдерге өзгермелі еңбек нарығына бейімделуге қажетті дағдыларды үйрету;  
 • ҮЕҰ қызметін кеңінен насихаттау және жергілікті қауымдастықтарды жобаларға тарту.

Байқауға қатысушы ретінде сіз – Нұрсұлтан Назарбаев Қорының start-up қаржыландыруына үміткер ретінде нақты мәселелерді шешуге бағытталған жобаларды ұсынуға құқылысыз.

Өтінімнің сауатты толтырылуы – сіздің жобаңызды комиссия мүшелері таңдауы үшін маңызды фактор.  
Осы нұсқаулықта өтінімнің бөліміне қойылатын бағалау критерийлері егжей-тегжейлі сипатталған.

Белгіленген талаптарды сақтамасаңыз, өтініміңіз рәсімдеу ережелерін бұзғаны үшін қабылданбауы мүмкін.

**Байқауға кімдер қатыса алады?**  
Әлеуметтік маңызы бар жобаны іске асыру үшін демеушілік/қайырымдылық көмегін алу мақсатында кез келген үкіметтік емес ұйымдар (ҮЕҰ), қоғамдық ұйымдар, этникалық қауымдастықтар, қоғамдық және жеке қорлар мен мекемелер, бірлестіктер, одақтар, қызығушылықтар клубтары, қоғамдық кеңестер, Қазақстанның жастар бастамашыл топтары өтінім бере алады.  
Байқауға саяси партиялар мен қозғалыстар, кәсіптік одақтар, діни бірлестіктер, мемлекеттік және бюджеттік ұйымдар қатыса алмайды.

**Қаржыландыруға өтінімдер қалай қарастырылады?**  
  
Барлық өтінімнің алдымен байқау талаптарына сәйкестігі бойынша тексеріледі, содан кейін комиссия мүшелері оларды мына критерийлер бойынша бағалайды:  
- жобаның байқаудың басым бағыттарына сәйкестігі, пысықталу дәрежемі және оның сапалы әзірленуі;  
- әлеуметтік маңыздылығы мен өзектілігі;  
- жобаның нақты мақсаттарының орындалу мүмкіндігі және күтілетін нәтижелердің шынайылығы;  
- ұйымның тұрақты әлеуметтік қызметі мен ұйымдастырушылық әлеуеті;  
- жоба серіктестері мен инвесторларын тарту мүмкіндігі;  
- жобаның тұрақтылығы және оның нәтижелерін болашақта пайдалану перспективасы;  
- сұратылған қаржы сомасының негізділігі.

**Байқау мерзімдері**  
 • I кезең (1 наурыз – 30 сәуір 2025 ж.) – өтінімдерді қабылдау және олардың белгіленген талаптарға сәйкестігін тексеру.  
 • II кезең (5 – 12 мамыр 2025 ж.) – жобаларды бағалау, ТОП-50 жобаны Әлеуметтік идеялар мен жобалар жәрмеңкесіне қатысу үшін таңдау.  
 • III кезең (21–22 мамыр 2025 ж.) – Әлеуметтік идеялар мен жобалар жәрмеңкесінде ТОП-50 жобаның онлайн қорғау және жеңімпаздарды анықтау.

**Өтінімдер белгіленген нысан бойынша толтырылып, жоба мен ұйым туралы толық ақпаратты қамтуға тиіс.**

**Өтінімнің мазмұны**  
1. **Өтінім беруші туралы ақпарат** немесе кіріспе – сіздің визиттік картаңыз. Мұнда өтінім беруші ұйым туралы барлық қажетті мәлімет болуға тиіс.

Кіріспеде өтініш беруші ұйымның толық атауы, жоба авторының аты-жөні, ғылыми дәрежесі, лауазымы, ұйымның мекенжайы, байланыс телефондары, e-mail. Егер қосымша ақпарат қажет болса, бұл тұлға біздің ұйыммен байланысқа жауапты болады. Сонымен қатар, жоба жетекшісі бір адам болуы керек. Ол жобаның орындалуына және қаражаттың тиімді пайдаланылуына толықтай жауапты.

Бұл бөлімде сондай-ақ, қазіргі уақытта жүзеге асырылып жатқан жобалар туралы ақпарат, грант сомасы мен оны қаржыландырушы ұйым, жаңа жобаны жүзеге асыру кезінде ұйымның үздіксіз қызметін қалай қамтамасыз ететініңіз көрсетілуі қажет Ұйымыңыздың қазіргі жұмысымен бір уақытта жаңа жобаны жүзеге асырумен байланысты үздіксіз әрі тиісті қызметті қалай қамтамасыз етесіз?

**2. Жобаның атауы**  
Жобаның атауы қызықты әрі қысқа болуы керек. Ол жалпы сипатта болуы мүмкін, бірақ жобаны іске асыруға бағытталған тәжірибелік мәселені нақты көрсетуі керек.  
*Жоба атауын бір сөйлемнен артық етпеңіз.*

**3. Байқау номинациясы**Жобаңыздың бағытына сәйкес тек бір номинацияны таңдаңыз:

****  
**- «Ертеңгі күннің көшбасшысы: жастар мен жасөспірімдердің кәсіби дамуы»**

**- «Зорлық-зомбылықсыз болашақ: алдын алу шаралары»  
- «Жастар мен жасөспірімдердің цифрлық қауіпсіздігі»**

**4. Жобаның қысқаша сипаттамасы**  
Бұл бөлімде жобаңыздың негізгі идеясы көрсетілуге тиіс. Онда өтінімнің мәні туралы нақты және қысқаша сипаттама бар. Кім жүзеге асырады, бұл жоба не үшін қажет және кімге пайдалы, қандай нәтижелер күтіледі, жоба қалай жүзеге асырылады деген сұрақтарға жауап беретін ұсыныстар қамтылады. Мақсатқа жету үшін қандай іс-шаралар жоспарланғанын атап өтіңіз.  
***Жоба идеясы ерекшеленуі, жаңашыл, өзекті және кешенді болуы қажет!***

**5. Жобаның мақсаты мен міндеттері**  
Бұл бөлім жобаны жүзеге асыру нәтижесінде қандай өзгерістер болатынын көрсетеді. Мақсат – жоба қандай мәселені шешуге бағытталған? Міндеттер – жобаны орындау барысында қол жеткізген нақты нәтиже қандай? Міндеттер сандық тұрғыда өлшенуі қажет.  
Осы бөлімнен жобаны орындау нәтижесінде не болатыны, қазіргі жағдайда қандай өзгерістер орын алатыны анық болуы керек.

Мысалы, егер мақсат қатысушылардың кәсіби деңгейін көтеру болса, онда әдістері семинарлар, тренингтер өткізу, кеңес беру, тағылымдамадан өткізу, оқу материалдарын тарату болуы мүмкін.

Мақсаттар нақты мерзімде және белгіленген бюджет аясында жүзеге асырылатын шынайы болуға тиіс. Сіздің ұсынысыңыз қиял емес екенін, оны шынымен жүзеге асыруға болатынын түсіну маңызды.  
Жобаның міндеттері қойылған мақсатты нақтылау, оны жүзеге асыру үшін қандай іс-шаралар жүргізілетінін көрсету, жоба нәтижесінде қандай өзгерістер болатынын анықтау.

**6. Мәселені тұжырымдау**  
Бұл бөлімде жобаңыздың неге қажет екендігі және қойылған мәселенің ұйымның мақсаттары мен міндеттерімен қалай байланысты екені сипатталуы керек. Мәселе мүмкіндігінше нақтылануы керек.

«Мәселені тұжырымдау» бөлімін бағалау критерийлері:  
1. Жобаны іске асыру қажеттілігі қандай себептерге негізделген?  
2. Жобаның авторларын оны әзірлеуге қандай жағдайлар итермеледі?

3. Бұл мәселе неге өзекті әрі маңызды?  
4. Мәселе ұйымның мақсаттары мен міндеттерімен қалай үйлеседі?  
5. Жобаның ауқымы шынайы ма, әлде тым ауқымды мақсаттар қойылған ба?  
6. Мәселені сипаттау үшін қандай деректер (статистика, сарапшылардың пікірлері, зерттеулер) қолданылды?  
7. Өтінім берушінің өзі емес, өтінім берушінің мүддесі қалай ескерілген?

8. Бөлімде дәлелсіз мәлімдемелер жоқ.

9. Сипаттамада ғылыми терминологияның аз болуы, қысқа әрі түсінікті баяндалуы қажет.

**7. Жобаны жүзеге асырудағы әлеуметтік әріптестік**  
Бұл бөлімде жобаны іске асыруға жергілікті билік, бизнес, ҮЕҰ және қоғам қалай тартылатыны көрсетілуі тиіс. Өтінімде тек сіздің жобаңыз бойынша серіктестерді тізімдеуге болады. Бюджет бөлімінде серіктестердің нақты атауын және олардың қандай қаржылық немесе материалдық ресурстармен үлес қосатынын көрсету қажет.

**8. Нысаналы топ және жобаны іске асыру аймағы**Бұл бөлімде жобаның кім үшін жүзеге асырылатыны және кімнің өміріне оң әсер ететіні сипатталуы керек.  
Нысаналы топты анықтау критерийлері:  
- жоба қандай топқа бағытталған?  
- жоба қатысушылар мен ұйымға қандай пайда әкеледі?  
Жобаның мақсатты аудиториясы анықталады:

- жас ерекшеліктері;  
- әлеуметтік-демографиялық бағыт бойынша;  
- білім беру сипаттамалары бойынша

Жобаны жүзеге асырудан кім пайда көреді? Бенефициар топтарын, санын, жасын, сондай-ақ ақпарат көзін көрсетіңіз. *Мысалы: ерекше мұқтаж балалар; 30 адам; жасы – 5-7 жас; №4 мектеп ауданында тұратындар; ақпаратты Астана қаласының әлеуметтік қорғау басқармасы ұсынған.*

Мақсатты топтардың өкілдері жобаны іске асыруға қалай қатысады?

Жобаны іске асыру аумағын (облыс, аудан, елді мекен) көрсетіңіз.

**9. Күтілетін нәтижелер**  
Нәтижелер – жоба тиімділігінің негізгі көрсеткіші, сол себепті оларға жауапкершілікпен қарау керек.   
Негізгі талаптар:  
- жобаның мақсаттары мен міндеттеріне сәйкес болуы;  
- өлшенетін болуы (сандық және сапалық көрсеткіштер арқылы);  
- шынайы және орындалатын болуы;  
- жобаның шешетін әлеуметтік мәселесімен тікелей байланысты болуы.  
Жобаны іске асыру қорытындылары бойынша қандай маңызды сандық және сапалық нәтижелерге қол жеткізуді күтетініңізді қысқаша сипаттаңыз (1/2 беттен аспайтын көлемде).

**10. Жобаның тиімділігін бағалау критерийлері**  
Бұл бөлімде жобаның қаншалықты сәтті жүзеге асырылғанын қалай бағалайтыныңызды көрсету қажет. Мына сұрақтар қамтылуға тиіс: жоба өз мақсатына жетті ме?, жобаның орындалу барысы қалай бақыланады?, атқарылған жұмыс пен жұмсалған қаражат туралы есеп қалай беріледі?  
Бағалау жоспары жақсы әзірленіп, оның құралдары сипатталуы керек. Бағалау критерийлері нәтижелерге сәйкес болуы керек, сандық және сапалық көрсеткіштер (салыстыру үшін бастапқы деректер) сенімді және негізделген болуы керек.

**11. Жобаның тұрақтылығы**  
Бұл бөлімде сіздің жобаңыздың ұзақ мерзімді қаржылық тұрақтылығы қалай қамтамасыз етілетіні түсіндірілуі керек. Қамтылатын мәселелер: гранттық қаражат таусылғаннан кейін жоба қалай жалғасады?; қандай ресурстар арқылы жоба нәтижелері сақталып, кеңейтіледі?; басқа аймақтарда осы жобаны қайталау мүмкіндігі бар ма?; жоба тұрақтылығын қамтамасыз ететін стратегиялар бар ма?

**12. Жобаның бюджеті**  
Бұл бөлімде жобаны жүзеге асыру үшін қажетті барлық ресурстар мен шығындар сипатталады, сұрақтарға жауап береді: грант берушіден қанша ақша талап етіледі, жобаны орындау үшін қажетті барлық басқа ресурстар қандай көздерден алынады және олар не жұмсалады.   
**Негізгі талаптар:**  
• **Негізделген**  
• **Логикалық** – жоспарланған іс-шаралармен тығыз байланысты болуы керек  
• **Жоба ауқымына сай келуі керек**   
• **Орындаушының тәжірибесіне сай болуы тиіс**

• **Шығындардың мақсатты сипаты** (тек нақты әлеуметтік нәтижеге жетуге бағытталған шығындар қамтылуы тиіс).

Өтінімнің 12-тармағына жобаның жалпы сомасын көрсетіңіз және кесте түрінде жобаның бюджеті туралы ақпарат беріңіз: №1 қосымша (төменде қараңыз)

Өтінімге ұйым басшысы қол қояды және мөрмен бекітіледі (заңды тұлғалар үшін).

Өтінімнің жалпы көлемі 5 беттен аспауы тиіс (бюджеті бар кестені есептемегенде).

**Демеушілік / қайырымдылық көмектің мөлшері қандай**

Гранттар саны мен қаржыландыру сомасын Қор белгілейді.

Қор грант ізденушімен келісу кезінде жобаның мәлімделген бюджетін өзгертуге құқылы.

Start up қаржыландыру сомасы нақты жобаның бюджетіне байланысты 1-ден 3 млн.теңгеге дейін жетеді.

Басқа көздерден қосымша қаражат тартуға шектеу жоқ.

**Өтінімге ұсынылған жобаны орындау қабілетіңізді көрсететін әртүрлі материалдар қоса берілуі мүмкін.**

Қажет емес, бірақ ұсынылады:  
- Жергілікті әкімдік, беделді мамандардан ұсыныс хаттар.  
- Жобаға тартылатын мамандар туралы қысқаша ақпарат.  
- Ұйымның осыған ұқсас жобаларды іске асыру тәжірибесі туралы мәлімет.

**Қалай өтініш беруге болады**

Өтінімді мерзімінен кешіктірмей, қаржыландыру сұралатын қызмет басталғанға дейін алдын ала байқауға жіберілуге тиіс.

Өтінімді қарауға жібермес бұрын байқаудың ережесімен, шарттарымен, бағалау және іріктеу критерийлерімен мұқият танысу қажет.

Байқауға қатысу үшін өтінім MSWord форматында қазақ немесе орыс тілдерінде, [**innovaproekt@fnn.kz**](mailto:innovaproekt@fnn.kz) электронды поштасына жіберіңіз.

2025 жылға өтінімдерді қабылдау **30 сәуірде сағат 18:00-де** аяқталады.

**Назар аударыңыз!** Өтінімі қабылданбаған үміткерлерге қабылдамау себептері түсіндірілмейді.

Маңызды ескертулер:

 • Өтінім қабылданғаны туралы жеке хабарлама жіберілмейді.  
 • Қабылданбаған өтінімдер бойынша түсініктеме берілмейді.  
 • Өтінімдерді қайта қайтару немесе түзетуге мүмкіндік берілмейді.  
 • Қорытынды нәтижелер жарияланғанға дейін жеке кездесулер мен қоңыраулардан бас тарту сұралады.

**Байқауға өтінімдерді қабылдамаудың себебі б**айқау талаптарына сәйкес келмеуі, яғни өтінімде қойылған шарттарға сай келмейтін ақпарат болуы немесе тиісті санаттарға жатпайтын ұйымдардан түсуі болып табылады.

**Конкурсқа ұсынылған жобалар мен құжаттар қайтарылмайды.**

*Байқауға өтінімдер саны көп болғандықтан, жеке кездесулер мен телефон қоңырауларынан бас тарту сұралады. Нәтижелер ресми түрде жарияланғанға дейін күтуіңізді өтінеміз.*

**Байланыс ақпараты:**  
  
Ершиманова Гүлнәр Орынбасарқызы  
**Телефон:** 8(727) 339-65-37  
**Электронды пошта:** [innovaproekt@fnn.kz](mailto:innovaproekt@fnn.kz)  
  
**Сәттілік тілейміз!**